ФИЛОЗОФСКИ ФАКУЛТЕТ

УНИВЕРЗИТЕТ У БЕОГРАДУ

Основне академске студије психологије

УВОД У РАЗВОЈНУ ПСИХОЛОГИЈУ

(План рада за школску 2021-2022)



Семестар: 3.

Група: обавезни предмет

Бодови: 6

Фонд часова: 3 + 3

Испит: писмени, усмени

Садржај:

Појам психичког развоја, важна питања развојне психологије (наслеђе и средина, континуитет и дисконтинуитет...). Лаичка и научна схватања о психичком развоју; Методолошки проблеми истраживања развојно-психолошких феномена, Неурофизиолошки развој, Периодизација развоја; Развојне норме (дефиниција, врсте, порекло, коришћење норми); Пренатални период; Рани развој; Рано детињство; Средње детињство; Адолесценција; Зрело доба и старење; Рани развој и његови развојни ефекти; Развој социјалних односа; Утицај школе и школовања на развој; Развој у периоду адолесценције.

Циљ:

Након завршетка курса студенти ће стећи основна знања о развојној психологији као научној дисциплини, специфичним методолошким аспектима истраживања развојних промена, развојним нормама, периодизацији развоја и кључним развојним променама у антенаталном периоду, периоду одојчета, раном и средњем детињству, адолесценцији, зрелом добу и током старења. Поред тога, студенти ће стећи основна знања о појединим важним темама развоје психологије као што су формирање симболичке функције, развој социјалних односа, утицај школе и вршњака на развој и формирање идентитета. Предмет ће подржати развој критичког мишљења, способност коришћења научне литературе, развој способности јавног презентовања сопственог схватања и уважавања другачијег становишта, као и способност конструктивног учешћа у групним дискусијама. Студенти ће током рада стећи увид и у могућности примене развојно-психолошких сазнања у психолошкој пракси.

Предуслови: Нема

|  |  |
| --- | --- |
| Облик наставе:* Предавања
* Вежбе
* Групна дискусија
* Рад у малим групама
 | Обавезе студената:* Присуство на предавањима и вежбама
* Читање литературе и активно учешће на часу
* Писање семинарског рада
* Презентација на часу
* Полагање испита
 |

Начин оцењивања:

|  |  |
| --- | --- |
| **Предиспитне обавезе и испит:** | **Поени** |
| Активност на предавањима  | 10 |
| Активност на вежбама | 10 |
| Семинарски рад | 20 |
| Писмени испит / усмени испит | 60 |

***Online* настава**

Предавања и вежбе у овом семестру ће бити организована *online* преко мудл (*moodle)* платформе и преко зума (*zoom)*-a. На **мудлу**, који је организован у складу са доле наведеним планом рада по недељама, имате наведену литературу коју је потребно да прочитате за тај час, додатне материјале и упутства, задатке које је потребно да урадите пре часа или након часа ако желите додатне поене за активност на часу, могућност да предате своје задатке, семинарски рад и сл. Приликом пријаве на мудл, упишите своје пуно име и презиме. Испод су наведени линкови за предавања и три групе за вежбе на мудлу:

Предавања: <http://moodle.f.bg.ac.rs/course/view.php?id=50&edit=off&sesskey=0arRZJS7mR>

Вежбе, Група А (Д. Јанковић): <http://moodle.f.bg.ac.rs/course/view.php?id=280>

Вежбе, Група Б (И. Степановић Илић): <http://moodle.f.bg.ac.rs/course/view.php?id=281>

Вежбе, Група Ц (К. Крстић): <http://moodle.f.bg.ac.rs/course/view.php?id=313>

Преко **зума** ће бити организована предавања и вежбе. Од наставника ћете правовремено добијати линкове за предавања и вежбе на зуму.

**Редовно похађање часова**

Студенти су обавезни да редовно присуствују и вежбама и предавањима (дозвољена су максимално 2 изостанка на вежбама и 2 на предавањима). Студенти који имају 3 или 4 изостанка могу да надокнаде два изостанка у договору са наставником преко додатне предиспитне обавезе која је повезана са темом часова који се надокнађују. Надокнада трећег и четвртог изостанка мора бити извршена до краја наставе, а најкасније 7 дана након завршетка наставе. Студенти који имају 5 или више изостанака губе право на похађање курса и полагање испита у датој школској години.

**Активност на вежбама и предавањима**

Студенти који активно учествују на часовима могу да остваре додатне поене (максимално 10 на предавањима и 10 на вежбама) кроз разноврсне активности. Коначни број поена одређује на основу следећих критеријума: припремљеност за часове (прочитана литература предвиђена за тај час, оцене на повременим улазним колоквијумима), броју урађених задатака и поенима које сте добили за задатке које треба урадити пре часа или након часа, активно учешће у дискусијама са професором или другим студентима на часу, активно учешће у групном раду на часу, припремљеност и квалитет студентских презентација.

**Израда семинарског рада**

Једна од предиспитиних обавеза током похађања курса је писање семинарског рада, у сарадњи са наставницима који држе вежбе, на тему која је повезана са програмом курса. Више детаља у вези са писањем самог рада добићете на вежбама. Студенти су у обавези да предају финалну верзију рада до краја наставе, а најкасније 7 дана по завршетку наставе. Квалитет семинарског рада се оцењује на скали од 1 до 20 поена. Студенти који не предају финалну верзију рада до наведеног рока добијају 0 поена на овој активности, али задржавају право да изађу на полагање испита.

**Писмени испит**

Писмени испит је обавезан. Предуслови за полагање писменог испита је редовно похађање наставе. Студенти који положе писмени могу да добију минимално 30, а максимално 60 поена.

**Усмени испит**

Предуслов за излазак на усмени испит је положен писмени испит. Излазак на усмени испит није обавезан. Уколико се студенти одлуче за излазак на усмени испит у том случају и писмени испит и усмени испит носе максимално по 30 поена. Студенти који на предиспитним обавезама и писменом испиту остваре више од 75 бодова, омогућено је полагање дискусионог усменог, само у јануарском и фебруарском испитном року.

План предавања (четвртком 13.15 – 15.45h):

|  | Тема | Предавач | Датум |
| --- | --- | --- | --- |
| 1 | **Упознавање са предметом.** **Историја проучавања развоја. Појам психичког развоја. Важни проблеми развојне психологије.** Литература: Мирић, Ј: Појам психичког развоја. Важни проблеми развојне психологије – штампани материјали. Ивић, И., Игњатовић-Савић, Н. и Росандић, Р.: Приручник за вежбе из Развојне психологије, стр. 9-10; | Александар Бауцал  | 07.10 |
| 2 | **Нацрти и методе развојно-психолошких истраживања.** Литература: Кол, M. и Кол, С. (1993): Развој детета, Поглавље 1 – Истраживање људског развоја. | Драган Јанковић  | 14.10 |
| 3 | **Развојне норме. Периодизација психичког развоја.** Литература: Мирић, Ј: Периодизације психичког развоја - штампани материјал. Ивић, И.: Развојне норме - штампани материјал. Бауцал, А: Развој стандарда за учење и развој деце раних узраста. | Александар Бауцал | 21.10. |
| 4 | **Пренатални развој и развој у првој години живота.** Литература: Кол, M. и Кол, С. (1993). Развој детета: Поглавље 3 – Пренатални развој и рођење. | Драган Јанковић | 28.10. |
| 5 | **Развој у раном детињставу и подстицајна средина за рани развој.** Литература: Кол, M. и Кол, С. (1993): Развој детета: Поглавље 4 - Развој у периоду одојчета; и поглавље 7 - Рано искуство и даљи развој | Александар Бауцал | 04.11 |
| 6 | **Развој у средњем детињству.** Литература: Кол, M. и Кол, С. (1993): Развој детета: Поглавље 13: Школовање и развој. | Александар Бауцал | 18.11. |
| 7 | **Развој у периоду младалаштва.** Литература: Кол, M. и Кол, С. (1993): Развој детета: Поглавље: 15 – Биолошке и социјалне основе адолесценције и поглавље 16 – Психолошка достигнућа адолесценције. | Ксенија Крстић | 25.11. |
| 8 | **Одрасло доба и старење**Литература:Кол, М. и Кол, С. (1993): Поглавље: 17 - Развој и каснији живот; Warner Shaie и Willis, (2001): Психологија одрасле доби и старења: поглавлје 3: средње године (стр. 51-73), поглавље 4: старост (стр. 78-93) | Ивана Степановић | 02.12 |
| 9 | **Неурофизиолошки развој и развој мозга од рођења до адолесценције.**Литература: Крстић, К. Неурофизиолошки развој од рођења до адолесценције, штампани материјал | Ксенија Крстић | 09.12 |
| 10 | **Везивање и везаност.** Литература: Крстић, К. (2007) Афективно везивање из перспективе развојне психологије | Ксенија Крстић | 16.12 |
| 11 | **Развој говора.** Литература: Кол, M. и Кол, С. (1993): Развој детета: Поглавље 8 - Развој говора. | Драган Јанковић | 23.12. |
| 12 | **Консултације**  | Александар Бауцал | 30.12. |

План вежби

Све три групе ће имати час вежби понедељком 13.15 - 15.45h

|  | Тема и литература | облик наставе | датум |
| --- | --- | --- | --- |
| 1 | **Теренско испитивање: Лаичка схватања психичког развоја (не долази се на вежбе).** | теренско испитивање | 11.10. |
| 2 | **Студентска схватања психичког развоја; Лаичка схватања психичког развоја.**  | презентација и дискусија | 18.10. |
| 3 | **Чиниоци психичког развоја. Наслеђе и средина.** Литература: Ивић, И и сар. (1976) Развој и мерење интелигенције, том I: Детерминанте интелектуалног понашања. стр: 64-73. | дискусија | 25.10. |
| 4 | **Развој у раном детињству и рано искуство.** Литература: Кол, M. и Кол, С. (1993): Развој детета: Поглавље 4 - Развој у периоду одојчета. | филм, дискусија | 01.11. |
| 5 | **Развој у раном детињству и рано искуство** | рад у малим групама,дискусија | 08.11. |
| 6 | **Развој у раном детињству и рано искуство.** Литература: Кол, M. и Кол, С. (1993): Развој детета: поглавље 7 - Рано искуство и даљи развој. | филм, дискусија | 15.11. |
| 7 | **Избор теме за семинарски рад.** Упутства за израду семинарског рада. Избор литературе за семинарски рад.  | рад у малим групама  | 22.11. |
| 8 | **Дечије игре и играчке. Медији и дете.** Литература: Степновић, И. (2007). Игра као развојни феномен и Д. Лемиш: Деца и телевизија. Поглавље 3: Телевизија и понашање деце. | примери и дискусија | 29.11. |
| 9 | **Израда семинарског рада** (не долази се на час)  | рад у малим групама | 06.12. |
| 10 | **Израда семинарског рада** (не долази се на час) | рад у малим групама | 13.12. |
| 11 | **Презентација семинарског рада**  | Презентација | 20.12. |
| 12 | **Презентација семинарског рада**  | Презентација | 27.12. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Литература и извори података

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Општа обавезна литература:

Кол, М. и Кол, С. (1993): Развој детета: одабрана поглављa. (Cole, M. & Cole, S., (1993): The Development of Children. Scientific American Books, New York).

Ивић, И. и сар. (1976) Развој и мерење интелигенције, том I: Детерминанте интелектуалног понашања; Завод за уџбенике и наставна средства, Београд; стр: 64-73.

Ивић, И., Игњатовић-Савић, Н. и Росандић, Р.: Приручник за вежбе из Развојне психологије (стр. 9-10).

Лемиш, Д. (2008) Деца и телевизија. Поглавље 3: Телевизија и понашање деце. Клио, Београд. стр: 107-154.

Крстић, К. (2007) Афективно везивање из перспективе развојне психологије; у Н. Ханак и А. Димитријевић, (Ур): *Афективно везивање. Теорија, истраживање, психотерапија.* Београд: ФАСПЕР, (стр. 21-43).

Степновић, И. (2007). Игра као развојни феномен. У M. Пејовић (Ур.) Без испадања - No exclusion (стр.116-158). Beograd: Grupa “Hajde da...”

Бауцал, А. (2012). Развој стандарда за учење и развој деце раних узраста. У: А. Бауцал (Ур.), Стандарди за развој и учење деце раних узраста у Србији (стр. 9-15). Институт за психологију и УНИЦЕФ, Београд

Warner, Shaie и Willis, (2001), Psihologija odrasle dobi i starenja, Zagreb: Naklada Slap. Poglavllje 3: Srednje godine (str. 51-73), Poglavlje 4: Starost (str. 78-93)

Штампани материјали

Литература по избору студената потребна за израду семинарских радова.